பெரியாரின் தமிழ் வெறுப்பு .. 

தமிழ்நாட்டு கடவுளுக்கு தமிழ் புரியாதா என்று 1955 இல் கேட்டவரா தமிழ் எதிர்ப்பாளர் ?

தமிழில் கல்லூரி படிப்பை தொடங்க வேண்டும், உலகில் வேறு எந்த நாட்டிலும் அன்னிய மொழியில் பள்ளிப்படிப்போ கல்லூரிப் படிப்போ நடைபெறுவதாக யாரும் எடுத்துக் காட்ட முடியுமா ? என்று 1955இல் கேட்டவரா தமிழ் எதிர்ப்பாளர் ?

தமிழ்நாட்டின் ஆட்சி மொழியாக தமிழ் இருக்க வேண்டும் என்று 1956இல் முழங்கியவரா தமிழ் எதிர்ப்பாளர்?

ஆரியம் தமிழ்நாட்டில் நுழைந்த பிறகு தான் ஆயிரக்கணக்கான நல்ல சொற்கள், வழக்கத்தை விட்டு மறைந்தன, கொல்லப்பட்டன என்று சொல்லி 1958இல் மொழிக் கலப்படத்தை கண்டித்தவரா தமிழ் எதிர்ப்பாளர்?

கூடுமானவரையில் தூய தமிழில், அதாவது ஆரியக் கலப்படம் இல்லாத தமிழில் பேச வேண்டும் எழுத வேண்டும், என்ற கிளர்ச்சியும் உணர்ச்சியும் ஏற்பட வேண்டும் என்பதே தன்மான இயக்கத்தின் ஆக்க வேலைகளில் ஒன்று என்று 1958இல் எழுதியவரா தமிழ் எதிர்ப்பாளர்?

விஞ்ஞான நூல்களையெல்லாம் தமிழில் ஆக்கி மலை மலையாகக் குவிக்க வேண்டும். கல்லூரிகளிலும் தமிழிலேயே பாடம் கற்பிக்க வேண்டும் என்று 1956இல் எழுதியவரா தமிழ் எதிர்ப்பாளர்?

தமிழ் முன்னேற்றமடைந்து உலகமொழி வரிசையில் அதுவும் ஒரு மொழியாக இருக்க வேண்டுமானால் தமிழையும், மதத்தையும் பிரித்துவிடவேண்டும், தமிழுக்கும் கடவுளுக்கும் உள்ள சம்பந்தத்தையும் கொஞ்சமாவது தள்ளி வைக்க வேண்டும் என்று 1964இல் எழுதியவரா தமிழ் எதிர்ப்பாளர் ?

தமிழ்மொழி உணர்ச்சி தமிழ்மக்களுக்கு இன்றியமையாதது, அதன் மூலம் தமிழ்மக்கள் ஒன்று சேர வசதி உண்டு, தமிழ்த் திருநாள் என்று தமிழ்மக்கள் கூட்டுறவுக்கும் மகிழ்ச்சிக்கும் கொண்டாட்டத்துக்கும் அனுகூலமாகத் திருநாள்களைப் பரப்ப வேண்டும் என்று 1964 ஆம் ஆண்டு கேட்டுக் கொண்டவரா தமிழ் எதிர்ப்பாளர்?

#பெரியார் #தமிழ்நாடு